Այժմ՝ գլխավորի մասին։ Ի՞նչ է տալիս «Իսկանդերը» Հայաստանին։ Նախ՝ պետք է ասել, որ բոլոր խոսակցություններն այն մասին, թե Հայաստանը չի տնօրինում այդ համալիրներն իր տարածքում, առասպել են ներադրբեջանական օգտագործման համար։ Դե, իսկ երկրորդն էլ այն է... Երկրորդն էլ այն է, որ պետք է ենթադրել՝ Վլադիմիր Պուտինը «Իսկանդերի» միջոցով գտել է ղարաբաղյան հարցի ամենաարդյունավետ լուծումը։ Ադրբեջանին վաճառելով ՏՕՍ-1՝ Պուտինն այս տարվա ապրիլին աչք փակեց Ղարաբաղում կրականետային այդ համալիրի օգտագործման վրա։ Հետևաբար՝ Հայաստանին վաճառելով (կամ նվիրելով) «Իսկանդեր»՝ Պուտինը թափանցիկ ասում է Բաքվին, որ անպայման աչք կփակի այն բանի վրա, եթե հերթական ագրեսիայի դեպքում հայերը հանկարծ սկսեն կրակել դրանով Բաքվի վրա։ Ինչպես տեսնում ենք, ղարաբաղյան գլուխկոտրուկը գտել է իր լուծումը, իհարկե՝ ժամանակավոր, այն էլ՝ ընդամենը մարտական գործողությունների վերսկսումից ձեռնպահ մնալու տեսքով։ Իսկ դա արդեն քիչ չէ. ներկայիս ստատուս-քվոյի պահպանումը բխում է ինչպես Հայաստանի, այնպես էլ Ռուսաստանի շահերից։